উল্লেখ্য, ২০১৭ সালের ২৫ আগস্ট মিয়ানমার সেনাবাহিনীর নির্যাতনের মুখে বাংলাদেশে পালিয়ে আশ্রয় নেয় প্রায় আট লাখ রোহিঙ্গা। পূর্বে এসে রয়েছে আরও প্রায় সাড়ে তিন লাখ। সব মিলিয়ে রোহিঙ্গার সংখ্যা দাঁড়ায় প্রায় ১২ লাখ। পালিয়ে আসা বাস্তুচ্যুত এসব রোহিঙ্গার মাঝে রয়েছে ১০১টি হিন্দু পরিবারের ৪৫০ সদস্য। প্রশাসনের পক্ষ থেকে উখিয়ার রাজাপালং ইউনিয়নের ৮নং ওয়ার্ডের কুতুপালং সরকারি বনভূমির ওপর তাদের আশ্রয় দেয়া হয়। সেখানেই তাদের জন্য দুর্গাপূজা উদযাপনের যাবতীয় ব্যবস্থা করে জেলা প্রশাসন। এ আয়োজনকে অসাম্প্রদায়িক বাংলাদেশের পুনঃপ্রমাণ বলে আখ্যায়িত করেছেন হিন্দু নেতারা।